Opsamling på ”krisemødet” afholdt på Skovly den 11.06.25.

Bestyrelsen startede med at byde velkommen og præcisere baggrunden for mødet.

Stævnerne giver ml 80000- 150000 kr i indtægt om året ( svinger efter antal arrangementer) og er derved en væsentlig del i klubbens regnskab hvert år.

Hvis stævner ikke længere er en del af medlemmernes fremtidsvisioner, vil bestyrelsen skulle ud og finde disse penge på anden vis.

Dette kunne f.eks. være i form af at hæve facilitetskortet med 2000- 3000 kr. oven i den nuværende takst om året samtidig med en stigning af kontingentet.

Herefter åbnede bestyrelsen for åben dialog omkring medlemmernes synspunkter for fremtiden.

Der var hurtig bred enighed om at stævneaktiviteterne fortsat skulle være en del af Sports Rideklubben Skovly´s fremtidsvisioner.

**FAKTA:**

**Dette betyder at alle med facilitetskort/ridehuskort eller som går til elevundervisning i elevskolen på Sports Rideklubben Skovly, er forpligtet til at hjælpe til ved stævner, arbejdsdage o.l.**

Bestyrelsen åbnede herefter op for dialog omkring muligheder og ideer til, hvordan vi kommer ud til alle medlemmer med vores udstrakte hånd og råb om hjælp!!

Følgende ideer kom frem:

* Oplæring af div. Poster der skal besættes til stævner f.eks ”føl ordning” før og under stævner, hvor man altid kan følge en erfaren hjælper og derved opnå den nødvendige viden.
* Juniorudvalget vil lave små videoer til alle hjælperposter, som man kan se på Facebook.
* Forslag om at hesteklasser kørte en dag og pony klasser den anden dag til stævner, således hesteryttere kunne hjælpe på ponydagen og omvendt.
* Forslag om bredere kommunikation for at nå ud til alle medlemmer. f.eks. ved at sende mails ud i god tid inden stævnerne, med hvilke poster der skal besættes og med link til ”begivenhed” på facebook, hvor man kan melde sig på hjælpervagterne
* Lave årshjul
* bruge opslagstavlen så elevskolen også ser den fysisk og kan skrive sig på der.
* Forslag om udlevering af ” takkekort” efter hver vagt, så alle ved at de kan gå i kiosken og få en gratis kop kaffe/the/ cacao og et stykke kage efter endt vagt.
* Et medlem var forhindret i at deltage fysisk i går, men havde lavet et forslag og sendt på skrift, som blandt omhandlede præcisering af stævnernes sværhedsgrad, så man som rytter på forhånd, vidste om man kunne ride med eller skulle vente med, at tilbyde sin hjælp til et af de andre 5 stævner, som bliver afholdt i løbet af året.

Stævneudvalgene vil kigge alle forslagene igennem og komme med en udmelding senere på hvilke tiltag de har gjort sig fremadrettet.

Vi vil sige tak til de fremmødte i går og ser frem til mange hyggelige stævnetimer sammen.

Med venlig hilsen

Bestyrelsen og stævneudvalgene.